2. ลักษณะการประกอบธุรกิจ

2.1 ความเป็นมา

บริษัทได้ก่อตั้งขึ้นเมื่อวันที่ 24 มีนาคม 2523
เริ่มประกอบธุรกิจผลิตและจำหน่ายคอมเพรสเซอร์สำหรับตู้เย็นเมื่อวันที่ 13 มกราคม 2525
และได้แปรสภาพเป็นบริษัทมหาชนจำกัดเมื่อวันที่

13 มิถุนายน 2537 และบริษัทได้เริ่มประกอบธุรกิจผลิตคอมเพรสเซอร์สำหรับเครื่องปรับอากาศในปี
2537
นอกจากนี้บริษัทได้เข้าร่วมลงทุนกับนักลงทุนอื่นๆจัดตั้งบริษัทต่างๆเพื่อผลิตชิ้นส่วนสำคัญๆทดแทนการนำเข้าจากต่างประเทศ
ลดต้นทุนการผลิต และเพิ่มคุณภาพของผลิตภัณฑ์
โดยมีจุดมุ่งหมายสู่การเป็นผู้นำในอุตสาหกรรมการผลิตคอมเพรสเซอร์ของประเทศ ดังนี้

27 กันยายน 2531 จัดตั้งบริษัท อุตสาหกรรมคอมเพรสเซอร์ไทย จำกัด เพื่อทำการผลิต

คอมเพรสเซอร์ในระบบโรตารี่ สำหรับใช้กับเครื่องปรับอากาศ

24 พฤศจิกายน 2532จัดตั้ง บริษัท กุลธรเคอร์บี้เฟาน์ดรี่ จำกัด เพื่อทำการผลิตชิ้นส่วนเหล็กหล่อ
(Quality Casting) สำหรับคอมเพรสเซอร์

8 กุมภาพันธ์ 2533 จัดตั้งบริษัท ไทยซินเตอร์โปรดักส์ จำกัด
เพื่อทำการผลิตชิ้นงานจากผงโลหะ(Sintered Product)
อันเป็นชิ้นส่วนสำหรับคอมเพรสและผลิตชิ้นส่วนสำหรับใช้ในอุตสาหกรรมยานยนต์และอุตสาหกรรมอื่นๆ
ด้วย

31 สิงหาคม 2533 จัดตั้งบริษัท กุลธรคอนโทรลส์ จำกัด เพื่อผลิตเครื่องควบคุมอุณหภูมิ(Gas
Pressure Thermostat)สำหรับใช้กับตู้เย็นและเครื่องปรับอากาศ และต่อมาปี 2540
ผลิตลวดทองแดงอาบน้ำยา (Enamelled Copper
Wire)ซื่งเป็นวัตถุดิบสำคัญในการผลิตคอมเพรสเซอร์

ในภาวะเศรษฐกิจตกต่ำตั้งแต่กลางปี 2540 รวมทั้งการลดค่าเงินบาท
ส่งผลให้การประกอบการมีผลขาดทุน การเงินขาดสภาพคล่อง
บริษัทได้ดำเนินการเจรจาปรับโครงสร้างทางการเงินกับบรรดาเจ้าหนี้
จนกระทั่งได้มีการลงนามในสัญญาปรับโครงสร้างหนี้กันเมื่อวันที่ 30 พฤศจิกายน 2542
และโดยเงื่อนไขตามสัญญาปรับโครงสร้างหนี้
บริษัทได้เรียกชำระค่าหุ้นเพิ่มทุนโดยการจัดสรรหุ้นสามัญให้แก่ผู้ถือหุ้นเดิมจำนวน 15
ล้านหุ้นในราคาหุ้นละ 10 บาท รวมมูลค่า 150 ล้านบาทเมื่อเดือนกันยายน 2542
และได้ขายเงินลงทุนในบริษัทร่วมซึ่งมีผลประกอบการขาดทุนคือ บริษัท ไทยซินเตอร์โปรดักส์ จำกัด
ในมูลค่า 80 ล้านบาท และบริษัท อุตสาหกรรมคอมเพรสเซอร์ไทย จำกัด ในมูลค่า 200
ล้านบาทเมื่อเดือนพฤศจิกายน 2542 เพื่อนำเงินทั้งหมดมาชำระหนี้คงค้างแก่สถาบันการเงิน

นอกจากนี้ บริษัทได้ขายเงินลงทุนทั้งหมดในบริษัท กุลธรคอนโทรลส์
จำกัดพร้อมกับเงินให้กู้ยืมโดยผู้ซื้อจะต้องเข้าค้ำประกันภาระหนี้ที่บริษัทย่อยแห่งนี้มีต่อสถาบันการเงินแทนบริษัทเมื่อวันที่27
ธันวาคม 2543 ตามมติที่ประชุมวิสามัญผู้ถือหุ้นครั้งที่ 1/2543 เมื่อวันที่ 27 มกราคม 2543

-6-

2.2 ภาพรวมการประกอบธุรกิจของกลุ่มบริษัท

บริษัทเป็นผู้ผลิตและจำหน่ายผลิตภัณฑ์คอมเพรสเซอร์สำหรับใช้กับเครื่องทำความเย็นเช่น ตู้เย็น ตู้แช่
ตู้ทำน้ำเย็น ฯลฯ และใช้กับเครื่องปรับอากาศ โดยใช้เทคโนโลยีการผลิตของ Tecumseh
Products Company - U.S.A.

ปัจจุบัน บริษัทมีบริษัทย่อยเพียงแห่งเดียวคือ บริษัท กุลธรเคอร์บี้เฟาน์ดรี่ จำกัด
โดยเป็นผู้ผลิตชิ้นส่วนเหล็กหล่อ(Quality Casting)
สำหรับผู้ประกอบอุตสาหกรรมผลิตเครื่องยนต์และผู้ประกอบอุตสาหกรรมการผลิตคอมเพรสเซอร์ซึ่งรวมถึงบริษัทแม่ด้วย

ดังนั้น
บริษัทและบริษัทย่อยจึงดำเนินกิจการในส่วนงานทางธุรกิจเดียวคือผลิตและจำหน่ายอุปกรณ์สำหรับเครื่องทำความเย็นและเครื่องปรับอากาศ

บริษัทถือหุ้นในบริษัท กุลธรเคอร์บี้เฟาน์ดรี่ จำกัด ซึ่งเป็นบริษัทย่อยในอัตรา

ร้อยละ 100

2.3 เป้าหมายการดำเนินธุรกิจ (Goal)

บริษัทมีเป้าหมายในการดำเนินธุรกิจในอันที่จะเป็นผู้นำในการผลิตคอมเพรสเซอร์ระบบลูกสูบของประเทศโดยมีส่วนแบ่งตลาดสูงสุดตลอดไป
ขณะเดียวกันบริษัทมีความตั้งใจจริงในการยกระดับคุณภาพการดำเนินงานและการดูแลสิ่งแวดล้อมให้ทัดเทียมมาตรฐานสากล
โดยบริษัทสามารถได้รับใบรับรองระบบบริหารคุณภาพตามมาตรฐาน ISO 9002 เมื่อวันที่ 30
เมษายน 2541 และระบบการจัดสิ่งแวดล้อม ISO 14001 เมื่อวันที่ 10 สิงหาคม 2543
และปัจจุบันกำลังเตรียมการเพื่อขอการรับรองระบบการจัดการอาชีวอนามัยและความปลอดภัย(ระบบ
มอก.18001)โดยคาดว่าจะได้รับการรับรองดังกล่างภายในปี 2544